Ζαν-Μπατίστ Ουντρί

Ο **Ζαν-Μπατίστ Ουντρί** (γαλλικά: Jean-Baptiste Oudry) (17 Μαρτίου 1686-30 Απριλίου 1755) ήταν Γάλλος ζωγράφος, χαράκτης και σχεδιαστής ταπισερί. Είναι ιδιαίτερα γνωστός για τους πίνακές του με σκηνές κυνηγιού και τις νατουραλιστικές εικόνες θηραμάτων και εξωτικών ζώων.

## Βιογραφικά στοιχεία
Ο Ζαν-Μπατίστ Ουντρί γεννήθηκε στο Παρίσι στις 17 Μαρτίου 1686, γιος του Ζακ Ουντρί, ζωγράφου και εμπόρου έργων τέχνης στη γέφυρα Νοτρ-Νταμ. Ο πατέρας του ήταν επίσης μέλος της Βασιλικής Ακαδημίας Ζωγραφικής και Γλυπτικής και διευθυντής της καλλιτεχνικής Ακαδημίας του Σαιν-Λυκ στο Παρίσι, στην οποία σπούδασε ο Ουντρί.
αριστερά|μικρογραφία|Μαρί-Μαργκερίτ Ουντρί, σύζυγος του καλλιτέχνη
Αρχικά, ο Ουντρί επικεντρώθηκε στην προσωπογραφία και ήταν συμμαθητής και ίσως συνεργάτης του Νικολά ντε Λαρζιλιέρ από το 1707 έως το 1712. Αποφοίτησε το 1708, ταυτόχρονα με τα δύο μεγαλύτερα αδέρφια του. Τον επόμενο χρόνο, παντρεύτηκε τη Μαρί-Μαργκερίτ Φρουασέ, κόρη τεχνίτη καθρεφτών, στην οποία παρέδωσε μαθήματα ζωγραφικής.

Ο Ουντρί έγινε επίκουρος καθηγητής στην Ακαδημία του Σαιν-Λυκ το 1714 και καθηγητής το 1717. Έγινε δεκτός στη Βασιλική Ακαδημία Ζωγραφικής και Γλυπτικής ως μέλος το 1719 και ως καθηγητής από το 1743. Αφού δημιούργησε κυρίως πορτρέτα, άρχισε ζωγραφίζει πίνακες με φρούτα ή ζώα με νεκρή φύση, καθώς και πίνακες θρησκευτικών θεμάτων, όπως η *Γέννηση* και η *Λατρεία των Μάγων*.

Το 1726 ανέλαβε τη θέση του καλλιτεχνικού υπεύθυνου των έργων ταπισερί του εργοστασίου της Μπωβαί. Μερικά από τα σχέδιά του έφεραν μεγάλη φήμη στην εταιρεία, όπως αυτά για τις σειρές ταπισερί *Ποιμενικές διασκεδάσεις* (1730), *Οι κωμωδίες του Μολιέρου* (1732) και *Οι Μύθοι του Λαφονταίν* (1736). Φιλοτέχνησε επίσης εικονογραφήσεις βιβλίων για εκδόσεις του Δον Κιχώτη και του Κωμικού μυθιστορήματος.

Με την ιδιότητα  του ζωγράφου στην υπηρεσία του βασιλικού κυνηγιού, ο Ουντρί ακολουθούσε τον Λουδοβίκο ΙΕ΄, ο οποίος ήταν παθιασμένος με το κυνήγι, στα βασιλικά κυνήγια στο δάσος της Κομπιένης. Δημιούργησε σχέδια για τη σειρά ταπισερί *Βασιλικά Κυνήγια*, που υφάνθηκαν από το 1733 στο εργοστάσιο των Γκομπλέν, του οποίου έγινε διευθυντής το 1736.
[αριστερά|μικρογραφία|Πίνακες του Ουντρί στο κάστρο του Κοντέ στο [Κοντέ-αν-Μπρι]]
Εκτός από πολλά έργα που του ανέθεσαν σημαντικά πρόσωπα όπως ο τσάρος Πέτρος Α΄ της Ρωσίας, η βασίλισσα της Σουηδίας και ο πρίγκιπας Λουδοβίκος του Μεκλεμβούργου-Σβερίν, έλαβε πολλές παραγγελίες από τον βασιλιά Λουδοβίκο ΙΕ΄ και απέκτησε το προνόμιο να κατέχει εργαστήριο στην αυλή των πριγκίπων στο παλάτι του Κεραμεικού και διαμονή στο παλάτι του Λούβρου.
μικρογραφία|Ο ρινόκερος Κλάρα, 1749
Ο Ουντρί  ήταν πολύ εργατικός και συγχρόνως εύθυμος χαρακτήρας. Συμμετείχε σε αυτοσχέδιες θεατρικές παραστάσεις στις οποίες έπαιζε πρόθυμα τον ρόλο του Πιερό, συνοδεύοντας τον εαυτό του στην κιθάρα.

Ο γιος του, Ζακ-Σαρλ Ουντρί, ήταν επίσης ζωγράφος, η κόρη του Μαρί παντρεύτηκε τον ζωγράφο Αντουάν Μπουαζό.

Πέθανε από εγκεφαλικό στις 30 Απριλίου 1755 και ενταφιάστηκε στην εκκλησία του Σαιντ-Ετιέν στη Μπωβαί. Στο μνήμα του υπάρχει η ακόλουθη επιγραφή: «Εδώ κείται ο Ζαν-Μπατίστ Ουντρί, ζωγράφος του βασιλιά, καθηγητής στη Βασιλική ακαδημία ζωγραφικής και γλυπτικής, συνοδός του βασιλιά, γενικός διευθυντής του βασιλικού εργοστασίου ταπετσαριών της Μπωβαί, επίτροπος και ευεργέτης αυτής της ενορίας, πέθανε την 1η Μαΐου 1755, σε ηλικία 69 ετών. Προσευχηθείτε για την ψυχή του».

## Επιλογή έργων

Αρχείο:Jean-Baptiste Oudry - Adoration des Mages, 1717.jpg|*Η Λατρεία των Μάγων*, 1717
Αρχείο:Jean-Baptiste Oudry - Allegory of Europe - BF.1987.2 - Museum of Fine Arts (cropped).jpg|*Αλληγορία της Ευρώπης*, 1722
Αρχείο:Musée des Augustins Toulouse 36.JPG|*Ο Λουδοβίκος ΙΕ΄ κυνηγά ελάφια στο δάσος του Σαιν-Ζερμαίν*, 1730
Αρχείο:StillLifewithDeadGameandPeachesinaLandscape-JeanBaptisteOudry-BMA.jpg|*Νεκρή φύση με κυνήγι και ροδάκινα σε τοπίο*, 1727
Αρχείο:Jean-Baptiste Oudry - Le loup et l'agneau.jpg|*Ο Λύκος και το Αρνί,* από εικονογράφηση των Μύθων του Λα Φονταίν
Αρχείο:Jean-Baptiste Oudry - Dog Pointing a Partridge - WGA16781.jpg|*Σκύλος που δείχνει πέρδικα*, 1725
Αρχείο:Still Life with a Rifle, Hare and Bird ( Fire ) (Jean-Baptiste Oudry) - Nationalmuseum - 17874.tif|*Νεκρή φύση με τουφέκι, λαγό και πουλιά*, 1720
Αρχείο:Jean-Baptiste Oudry - Dead Roe - WGA16777.jpg|*Το νεκρό ελάφι*, 1721

Αρχείο:Beauvais Tapestry, Le Cheval Fondu by Manufacture de Beauvais.jpg|Από τη σειρά *Ποιμενικές διασκεδάσεις*
Αρχείο:Aubusson - Fables de La Fontaine 1.JPG|Από τη σειρά *Μύθοι του Λαφονταίν, Το ερωτευμένο λιοντάρι*
Αρχείο:Wandteppich Aktaion, Altes Rathaus Bonn.jpg|*Σκηνή κυνηγιού*
Αρχείο:Settee (canapé) (part of a set) MET TP101 (cropped).jpg|Καναπές, Μητροπολιτικό Μουσείο Τέχνης (Νέα Υόρκη)


## Παραπομπές


## Εξωτερικοί σύνδεσμοι

* Έργα του Ζαν-Μπατίστ Ουντρί

Κατηγορία:Γάλλοι ζωγράφοι του 17ου αιώνα
Κατηγορία:Γάλλοι ζωγράφοι του 18ου αιώνα
Κατηγορία:Γάλλοι χαράκτες